PREDSEDA NÁRODNEJ RADY SLOVENSKEJ REPUBLIKY
Číslo: CRD-2831/2010

142
ROZHODNUTIE
PREDSEDU NÁRODNEJ RADY SLOVENSKEJ REPUBLIKY

z 21. októbra 2010

k Pravidlám hospodárenia poslaneckých klubov

	V súlade s § 65 ods. 3 zákona Národnej rady Slovenskej republiky 
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

s c h v a ľ u j e m

	Pravidlá hospodárenia poslaneckých klubov tak, ako sú uvedené v prílohe tohto rozhodnutia.

Richard   S u l í k   v. r.

NÁRODNÁ   RADA  SLOVENSKEJ   REPUBLIKY

V. volebné obdobie

P R A V I D L Á

H O S P O D Á R E N I A    P O S L A N E C K Ý C H    K L U B O V

Bratislava november 2010

                       				 Príloha   
k rozhodnutiu predsedu Národnej rady Slovenskej republiky z 21. októbra 2010 č. 142

   P r a v i d l á    h o s p o d á r e n i a    p o s l a n e c k ý c h    k l u b o v

      Čl. I.
 	(1) Kancelária Národnej rady Slovenskej republiky (ďalej len "kancelária"), ktorá spravuje rozpočet Národnej rady Slovenskej republiky (ďalej len "národná rada"), má vo svojej rozpočtovej kapitole rozpočtované aj finančné prostriedky na úhradu výdavkov poslaneckých klubov Národnej rady Slovenskej republiky (ďalej len "poslanecké kluby"). 
 	(2) Poslanecké kluby nemajú právnu subjektivitu, hospodária s prideleným limitom finančných prostriedkov, ktorý je vedený v účtovníctve na podsúvahovom účte podľa jednotlivých poslaneckých klubov.
	(3) Pred zostavením návrhu rozpočtu kapitoly kancelárie na príslušný rozpočtový rok, kancelária zapracuje do svojho návrhu podľa rozhodnutia predsedu národnej rady výšku limitu finančných prostriedkov na úhradu výdavkov poslaneckých klubov.
(4) Predseda národnej rady svojím rozhodnutím určí výšku limitu finančných prostriedkov na príslušný rozpočtový rok s prihliadnutím na počet členov jednotlivých  poslaneckých klubov. 
(5) Poslanecké kluby sú povinné predložiť predsedovi národnej rady doklady
o čerpaní limitu finančných prostriedkov poslaneckých klubov, kedykoľvek o to požiada. 
(6) Poslanecké kluby predkladajú predsedovi národnej rady súhrnnú správu o čerpaní poskytnutých finančných prostriedkoch za predchádzajúci kalendárny rok ním v určenom termíne.
(7) Predseda poslaneckého klubu určí osobu zodpovednú za hospodárenie s určeným limitom finančných prostriedkov.
(8) Na začiatku volebného obdobia predseda poslaneckého klubu písomne oznámi kancelárii meno a priezvisko hospodára, ako aj zmeny počas volebného obdobia.
(9) Hospodárom klubu môže byť zamestnanec kancelárie pri výkone práce vo verejnom záujme alebo poslanec Národnej rady Slovenskej republiky (ďalej len „poslanec“) príslušného poslaneckého klubu.
	(10) Kancelária uzavrie s hospodárom pracovnú zmluvu a dohodu o hmotnej zodpovednosti podľa príslušných ustanovení Zákonníka práce a zákona pri výkone práce vo verejnom záujme.
(11) V prípade, že hospodárom bude poslanec, uzavrie s ním len dohodu o hmotnej zodpovednosti. 

Čl. II.
	(1) Kancelária vyčlení pre poslanecké kluby miestnosti v priestoroch národnej rady, ktoré vybaví základným kancelárskym nábytkom a základnými technickými zariadeniami
(počítač, tlačiareň, multifunkčné zariadenie (resp. kopírovací stroj, skener, fax), video, televízor, rádiomagnetofón, chladnička).
	(2) Zariadenia v miestnostiach budú evidované v správe a evidencii majetku kancelárie a odovzdané do užívania hospodárom poslaneckých klubov na základe miestnych inventárnych zoznamov. 
	(3)  Poslanecký klub môže užívať nebytové priestory vrátane služieb s tým spojených mimo vyčlenených priestorov národnej rady na základe uzatvorených zmlúv o nájme  nebytových priestorov. 

           Čl. III.
(1)  Kancelária určí mesačne pre každý poslanecký klub výšku limitu finančných prostriedkov. Čerpanie limitu je povinný sledovať hospodár poslaneckého klubu v operatívnej evidencií.
(2)  Poslanecký klub hradí z  limitu finančných prostriedkov len výdavky vzniknuté
v súvislosti s činnosťou poslaneckého klubu a v súlade so zákonom č. 523/2004 Z. z. 
o rozpočtových pravidlách verejnej správy a o zmene a doplnení niektorých zákonov v znení neskorších predpisov, ďalších  výnosov Ministerstva financií Slovenskej republiky, ktorými sa vykonávajú niektoré ustanovenia citovaného zákona, zákona č. 502/2001 Z. z. o finančnej kontrole a vnútornom audite v znení neskorších predpisov, zákona č. 25/2006 Z.z. o verejnom obstarávaní  a zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.
(3) Každá  pripravovaná  finančná operácia sa  overuje  predbežnou  finančnou kontrolou so zameraním na dodržiavanie účelnosti, hospodárnosti, efektívnosti a účinnosti. Pritom sa zisťuje, či je finančná operácia v súlade so schváleným limitom finančných prostriedkov, s uzatvorenými zmluvami alebo inými rozhodnutiami o hospodárení s verejnými prostriedkami, či je v súlade so všeobecne záväznými právnymi predpismi.
(4) Návrh pripravovanej finančnej operácie (príloha č. 1) predkladá hospodár poslaneckého klubu. Predbežnú finančnú kontrolu vykonáva predseda poslaneckého klubu. Finančnú operáciu v súlade s platnými predpismi schvaľuje predseda poslaneckého klubu (príloha č. 1, 4).
(5) Predbežnú finančnú kontrolu z hľadiska súladu so schváleným rozpočtom
a zákonom o rozpočtových pravidlách verejnej správy vykonáva vecne príslušný zamestnanec ekonomického odboru.
(6) Všetky zmluvy a dohody súvisiace s činnosťou poslaneckých klubov vyhotovuje odbor právnych služieb a verejného obstarávania a podpisuje vedúci kancelárie v súčinnosti s príslušným predsedom poslaneckého klubu.
(7)  Objednávky na dodávky tovarov a služieb podpisuje predseda poslaneckého klubu (príloha č. 2, 3).
(8) Všetky výdavky uhrádzané z limitu finančných prostriedkov musí poslanecký klub doložiť riadne vystavenými dokladmi v súlade so zákonom č. 431/2002 Z. z. o účtovníctve    v  znení neskorších predpisov a § 65 ods. 4 zákona Národnej rady Slovenskej republiky          č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 
 (9) Hospodárenie s limitom finančných prostriedkov podlieha zúčtovaniu v súlade 
s týmito pravidlami. 

Čl. IV.
(1) Poslanecký klub uhrádza tieto výdavky súvisiace so zabezpečením činnosti poslaneckého klubu v súlade s ekonomickou klasifikáciou:
a) energie, voda a komunikácie:
výdavky za poštové a telekomunikačné služby (poplatky za telefón, mobilný telefón s užívateľským programom na paušál pridelený hospodárovi poslaneckého  klubu, fax, rozhlas, televízia),

b) materiál:
výdavky za dodané tovary používané v pracovnom procese, napr. kancelárske potreby 
a materiál, papier,  tlačivá, knihy, noviny, mapy, monočlánky, nenahrané nosiče dát a prenosné pamäte, napr. audiokazety, kompaktné disky, USB; tonery, základné vybavenie sklom a riadom, čistiace prostriedky, drobný hmotný  majetok (napr. kancelárska technika a vybavenie, mobilný telefón s užívateľským programom na paušál pridelený hospodárovi poslaneckého klubu, multifunkčné pamäťové zariadenia 
na uchovávanie, prenos a prehrávanie dát, napr. PDA, DVD rekordér, multiprojektor;  kopírovací stroj; elektrospotrebiče, napr. kávovar, mikrovlnná rúra; t.j. nákup samostatných hnuteľných vecí, ktoré nespĺňajú kritéria pre obstaranie z kapitálových výdavkov).  
V rámci kancelárskej techniky a vybavenia možno obstarávať aj iné technické  pomôcky potrebné na výkon mandátu poslanca – pracovný kufrík a taška, kalkulačka, elektronický diár, diktafón, technické doplnky a príslušenstvo k PC notebooku rozširujúce jeho funkcionalitu (skener,  reproduktory, USB pamäť, WEB kamera, ochranné fólie na display, osvetlenie na notebook a pod.), multifunkčné elektronické pracovné pomôcky.
     Reprezentačné výdavky:
-	výdavky na pohostenie pri oficiálnych návštevách a na ďalšie výdavky spojené s pobytom oficiálnych hostí (ubytovanie, stravovanie, dopravu, tlmočenie, vstupné na kultúrny program),
-	výdavky na občerstvenie účastníkov porád, konferencií a zasadnutí poslaneckého klubu (káva, čaj a iné nealkoholické nápoje a občerstvenie podľa povahy a dĺžky trvania  akcie),
-	výdavky na kvety, ak sú spojené s pobytom oficiálnych  hostí poslaneckého klubu,

c) dopravné:
výdavky na dopravu osôb pri poslaneckých prieskumoch organizovaných poslaneckým
klubom, výpožičku a prenájom dopravných prostriedkov na činnosť poslaneckého klubu,
a s tým spojených výdavkov (mazivá, oleje, špeciálne kvapaliny, pohonné hmoty, servis,   údržba, opravy, pneumatiky, náhradné diely, poistenie, diaľničné známky, emisné kontroly,  poplatky za služby STK, parkovné a pod.),

d) rutinná a štandardná údržba:
výdavky na práce a služby vykonávané dodávateľskými subjektami, ktorými sa zabezpečuje bežné fungovanie hmotného majetku obstaraného z prostriedkov poslaneckého klubu,  

e) nájomné za prenájom:
výdavky za prenájom rokovacích miestnosti, kancelárskych priestorov, hnuteľného majetku a služieb s tým spojených,

f ) služby:
účastnícke poplatky na semináre a školenia, konferencie a sympóziá, tlmočnícka a prekladateľská činnosť, úhrady za informačné služby (monitoring a informačný servis), výdavky na úhradu správnych, notárskych a iných poplatkov, štúdie, expertízy a posudky, rozmnožovacie a polygrafické práce, v rámci výdavkov na propagáciu, reklamu a inzerciu napr. výdavky na vyhotovenie vizitiek a  novoročné pozdravy s označením príslušného poslaneckého klubu.

Čl. V.
	(1) Na zúčtovanie výdavkov je potrebné predložiť originál faktúry alebo iný doklad
o úhrade výdavku, objednávky, prípadne  zmluvy, dodacie listy, rozpis prác. 
(2) Na zúčtovanie reprezentačných výdavkov je potrebné predložiť originál faktúry, objednávky, dodacích listov, uviesť účel poskytnutia a rozpis podaného občerstvenia, pri poskytnutí pohostenia aj zoznam účastníkov a hostí.
(3) Reprezentačné výdavky je možno čerpať do výšky 40 % z celkovej ročnej výšky limitu finančných prostriedkov poslaneckého klubu. Na čerpanie reprezentačných a iných nepredvídaných výdavkov (v súlade s § 12 zákona č. 291/2002 Z. z. o Štátnej pokladnici) sa hospodárom poslaneckých klubov poskytuje stály preddavok vo výške 40,- €, ktorý je zúčtovateľný k 15.12.  príslušného roka. 
(4) Cestovné výdavky podľa zákona č.283/2002 Z. z. o cestovných náhradách v znení neskorších predpisov financuje kancelária zo svojho rozpočtu. O vyplatenú čiastku cestovných náhrad sa zníži limit finančných prostriedkov príslušného poslaneckého klubu.
(5) Na základe vyúčtovania poplatkov za telefón, fax a pod. za príslušný poslanecký klub kancelária zníži limit finančných prostriedkov na činnosť klubu o túto sumu.

Čl. VI.
(1) Rozsah pracovného úväzku hospodára je podmienený počtom členov poslaneckého klubu takto:
               do 15 členov    (vrátane)                                          10 hodín týždenne
               16 - 30 členov  (vrátane)                                          15 hodín týždenne
                nad 31 členov                                                          20 hodín týždenne
(2) Zmenu počtu členov poslaneckého klubu oznamuje organizačný odbor osobnému úradu a ekonomickému odboru.
	(3) Vedúci kancelárie schvaľuje plat hospodára na návrh predsedu poslaneckého klubu a v súlade s platovým poriadkom kancelárie. 
	(4) Platy hospodárom kancelária vypláca zo svojich rozpočtových prostriedkov,
o ich výšku a o výšku odvodov do poisťovní sa zníži limit finančných prostriedkov na hospodárenie poslaneckého klubu.

Čl. VII.
(1) Majetok obstaraný poslaneckým klubom je majetkom štátu v správe kancelárie. Účtovná a operatívna  evidencia majetku sa vedie v súlade s príslušnými predpismi.  Poslanecký klub vedie operatívnu evidenciu v inventárnej knihe a na osobných kartách na zverené predmety. 
 (2) V prípade nákupu drobného hmotného majetku hospodár poslaneckého klubu zabezpečí na referáte správy majetku pridelenie inventárneho čísla predmetom a označenie týchto predmetov inventárnym štítkom.
 (3)  Predmety prevzaté poslancom potrebné na výkon jeho mandátu vedie hospodár poslaneckého klubu na osobných kartách poslancov.  Poslanec je povinný zabezpečiť ochranu týchto predmetov. 
 (4) Majetková evidencia poslaneckého klubu sa vedie v centrálnej operatívnej evidencií v počítačovom systéme na referáte správy majetku. 
	 (5)  O materiáloch nakúpených do zásoby vedú hospodári poslaneckých klubov evidenciu osobitne podľa jednotlivých druhov materiálu za účelom evidencie spotreby materiálu. 

Čl. VIII.
(1) Hmotný dlhodobý majetok (s obstarávacou cenou vyššou ako 1 700,- € ) je možné zabezpečovať z limitu kapitálových výdavkov z rozpočtu kancelárie. 
(2) Výber hmotného dlhodobého majetku a obstarávanie zabezpečí kancelária
na základe písomnej požiadavky poslaneckého klubu v súlade so zákonom  č. 25/2006 Z. z. 
o verejnom obstarávaní a o zmene a doplnení niektorých zákonov v znení neskorších predpisov.
(3) Poslanecký klub nahlasuje ekonomickému odboru kancelárie svoje požiadavky     na nákup hmotného dlhodobého majetku v termínoch určených pre zostavovanie návrhu rozpočtu kancelárie.
(4) O výšku hodnoty obstaraného hmotného dlhodobého majetku kancelária zníži limit finančných prostriedkov na hospodárenie poslaneckého klubu. 
(5) Limit finančných prostriedkov na činnosť poslaneckého klubu sa nezníži o výšku hodnoty obstaraných predmetov podľa čl. II. ods. 1.
(6) Zverený hmotný dlhodobý majetok je majetkom štátu v správe kancelárie
a poslanecký klub ho nesmie predať,  dať do nájmu alebo výpožičky iným organizáciám alebo osobám.
 
Čl. IX.
(1) V zmysle § 4 ods. 4 zákona  Národnej rady Slovenskej republiky 
č. 120/1993  Z. z. o platových  pomeroch  niektorých  ústavných  činiteľov  v  znení neskorších  predpisov a  v zmysle  uznesenia  Národnej  rady  Slovenskej  republiky  
č. 1179/1998,  osobný počítač  a tlačiareň, zakúpené z  prostriedkov kancelárie a iné technické prostriedky, zakúpené z prostriedkov poslaneckých klubov potrebné na výkon mandátu poslanca: pracovný kufrík a taška, kalkulačka, elektronický diár, diktafón,  technické doplnky a príslušenstvo k PC notebooku rozširujúce jeho fukcionalitu (skener, reproduktory, USB pamäť, WEB kamera, ochranné fólie na display, osvetlenie na notebook a pod.), multifunkčné elektronické pracovné pomôcky (napr. PDA), po skončení volebného obdobia prechádzajú bezodplatne do vlastníctva poslancov. Uvedený hmotný majetok zostáva len poslancovi, ktorý ukončil volebné obdobie.

Čl. X.
(1) Pri ukončení členstva poslanca v poslaneckom klube a jeho následnom prijatí
za člena iného poslaneckého klubu sa ním prevzatý hnuteľný majetok a zverené predmety, vedené na jeho osobnej karte, po schválení predsedom klubu evidenčne predisponujú hospodárom klubu do evidencie poslaneckého klubu, ktorého sa poslanec stal členom.
(2) Pri ukončení členstva poslanca v poslaneckom klube sa ním prevzatý hnuteľný majetok a zverené predmety na jeho osobnej karte osobitne evidujú na referáte správy majetku kancelárie do ukončenia volebného obdobia.
(3) Ak dôjde k zániku poslaneckého klubu operatívna evidencia majetku, po vykonaní inventarizácie, sa odovzdá na referát správy majetku kancelárie, ktorý vedie osobitne evidenciu tohto majetku až do ukončenia volebného obdobia.
(4)  Poslanec, ktorého poslanecký mandát sa neuplatňuje, je povinný do 15 dní vrátiť zmluvne prevzatý hnuteľný majetok na referát správy majetku kancelárie. Ostatný hnuteľný majetok a zverené predmety, vedené na osobnej karte poslanca, sa vo vyššie uvedenom termíne odovzdávajú poslaneckému klubu, v ktorom je tento majetok evidenčne vedený.
(5) Ak mandát poslanca zanikne, s  výnimkou uplynutia volebného obdobia, je poslanec povinný do 15 dní vrátiť zmluvne prevzatý hnuteľný majetok na referát správy majetku kancelárie. Ostatný hnuteľný majetok a zverené predmety na osobnej karte poslanca, sa v stanovenom termíne odovzdajú poslaneckému klubu, v  ktorom je tento majetok evidenčne vedený.
(6) Pri rozdelení poslaneckých klubov z  dôvodu rozdelenia volebnej koalície, politických strán a hnutí sa hnuteľný majetok a zverené predmety, vedené na osobnej karte poslancov, evidenčne rozdelia a ďalej evidujú podľa členstva poslancov v novovzniknutých poslaneckých kluboch.
 
Čl. XI.
(1) Zverený majetok v užívaní poslaneckých klubov nie je možné premiestňovať mimo priestorov národnej rady.
(2) Návrh  na vyradenie  majetku  štátu, obstaraného poslaneckým klubom (príloha č. 5, 6),  predkladá   hospodár po  schválení  predsedom  poslaneckého  klubu  ekonomickému odboru  kancelárie. 
(3) Ekonomický odbor kancelárie zabezpečí ďalšie naloženie s majetkom štátu v súlade príslušnými predpismi.
(4) Poslanecký klub vykonáva inventarizáciu majetku k 31.12. bežného roka, ku koncu volebného obdobia, k zániku poslaneckého klubu a predkladá ju kancelárii.
                                   
Čl. XII.
(1) Zrušuje  sa  rozhodnutie  predsedu  NR SR  č. 458/2007  z  15. októbra  2007  k Pravidlám hospodárenia poslaneckých klubov.
(2)  Tieto pravidlá nadobúdajú platnosť 1.11. 2010.

	   Richard   S u l í k  v. r.           
            predseda
        Národnej rady
   Slovenskej republiky	

Príloha č. 1
Kancelária Národnej rady Slovenskej republiky
 Organizačný útvar

NÁVRH  PRIPRAVOVANEJ  FINANČNEJ  OPERÁCIE

Predmet finančnej operácie:

Predpokladaná cena s DPH v €:
Predpokladaná cena bez DPH v €:	
Zdôvodnenie:

	
Navrhovaná forma obstarania:	
Návrh finančnej operácie predkladá v súlade : 
a)   s uzatvorenou zmluvou č.:
b)   iným rozhodnutím
c)   žiadankou

Priezvisko/dátum/podpis:	
Predbežnú finančnú  kontrolu vykonal z hľadiska hospodárnosti, účinnosti, efektívnosti, účelnosti          a súladu so všeobecne platnými predpismi a uzatvorenou zmluvou vedúci zamestnanec, resp. poverený zamestnanec:
Priezvisko/dátum/podpis:	
Predbežnú finančnú kontrolu vykonal z hľadiska súladu:	
a) so schváleným rozpočtom a zákonom o rozpočtových pravidlách:
EO/priezvisko/dátum/podpis:	
b) so zákonom o verejnom obstarávaní:
RVO/priezvisko/dátum/podpis:	
Finančnú operáciu schválil v súlade s podpisovým oprávnením*:
Priezvisko/dátum/podpis:	
*
		cena vrátane DPH
  do      1 190,- € 
 do       1 190,- €  len na nákup potravín:
 nad     1 190,- €	
-  riaditeľ  odboru
-  vedúci oddelenia stravovacích služieb
-  vedúci kancelárie	

Príloha č. 2
Kancelária Národnej rady Slovenskej republiky
 Organizačný útvar

										          IČO 00151491
										          DIČ 2020845046

Vybavuje:						                                                Telefón:

OBJEDNÁVKA číslo: por. číslo/rok/číslo organizačného útvaru

Dodávateľ:

Objednávame:

Cena s DPH v €:

Termín dodania:	

Faktúru zašlite na adresu:        Kancelária Národnej rady Slovenskej republiky, Námestie Alexandra Dubčeka č. 1,
                                                 812 80 Bratislava
Bankové spojenie:	       Štátna pokladnica, číslo účtu: 7000004863/8180
Termín splatnosti:                     14 dní odo dňa doručenia faktúry
          
Bratislava dňa                                                                                     
        
                                                                                             ________________________
						    pečiatka a podpis

Príloha č. 3
Kancelária Národnej rady Slovenskej republiky
 Organizačný útvar

O b j e d n á v k a    o b č e r s t v e n i a

Dátum:

Útvar: 

Účel:

Dátum:					Hodina:					Počet osôb:

Objekt:

Druh občerstvenia:	Objednané:	Vrátené:	Skutočná spotreba:	
minerálka				
džús				
káva				
čaj				
drobné pečivo slané				
drobné pečivo sladké				

Poznámka:

Zabezpečiť dňa: 

Vybavuje:

Schválil:
Príloha č. 4

Kancelária Národnej rady Slovenskej republiky, Námestie Alexandra Dubčeka č.1, 812 80 Bratislava

Likvidačný list            
                                                                                              			         Účtovný doklad č. 

Kniha došlých faktúr:  	

Vyplní učtáreň	
Faktúra došla dňa                                       Var. symbol:	
Splatnosť faktúry:  	
	
Partner:  

Číslo účtu:   	

Vyplnia príslušní zamestnanci zodpovední za dodávky z hľadiska vecného a číselného

	Potvrdzujem, že faktúrovaná dodávka – práca – služba:

a) dodané zásoby, majetok, časopisy, publikácie *) sú zaevidované v evidencii skladovej, majetkovej, investícií, knižného fondu
    pod číslom:  ............................................................................................

b) dodaný materiál (tlačivá, publikácie, ostatný materiá)/ bol vydaný do užívania (do spotreby)
    pre útvar: ................................................................................................................................

c/ práca  - služby boli realizované pre potrebu (dôvod, koho a pod.)
    ......................................................................................................................................................................................
    .....................................................................................................................................................................................

Fakturovaná dodávka (práca) bola vykonaná podľa objednávky (zmluvy)
č. ............................................  zo dňa ..............................................., ktorú pripájam /je hromadná na celý rok,
nachádza sa .................................................................................................*). Fakturovaná dodávka (práca) uskutočnená v rámci schváleného rozpočtu je v súlade s platnými predpismi.
Faktúra bola vecne a číselne preskúmaná a upravená na €: ..............................................................................................................
                                                                                          Podpisy zodpovedných
Dňa: .....................................................                            zamestnancov: .........................................................................................
                                                                                        	
	Predbežnú finančnú kontrolu vykonal a finančnú operáciu schválil:
                                                                                          Podpis vedúceho zamestnanca,
Dňa: .........................................................................        resp. povereného zamestnanca: ...............................................................	
	Predbežnú finančnú kontrolu z hľadiska súladu so zákonom o účtovníctve vykonal:

Dňa: .....................................................................            Podpis zamestnanca učtárne: ..................................................................	
  
Vyplní zamestnanec zodpovedný za rozpočet a financie	Predbežnú finančnú kontrolu z hľadiska súladu so schváleným 
rozpočtom a zákonom o rozpočtových pravidlách vykonal:
                                                                                          Podpis zamestnanca zodpovedného     
Dňa: .......................................                                          za rozpočet a financovanie: ....................................................................                                                                                      	
	
PLATOBNÝ PRÍKAZ:

Uhraďte €:  

Slovom :  

za – ako:  

a zaúčtujte na ťarchu kapitoly 01  

odd:            skup.:          trieda:               podtrieda:                 podpoložka:

Dňa: ..........................................                                       Pečiatka:                          Podpis poukazovacieho
                                                                                                                                  orgánu **)  .................................................                                                           	

Vyplní  učtáreň

 	Účtovný predpis:                                                                                                

         Účet MD                      Účet DAL                          Suma €

	

	

	

	

	
Preskúmal a zaúčtoval (a)

Podpis: ...............................................................

Dňa: ...................................................................                

Zaplatené dňa: ...................................................

Počet príloh: ......................................................
	
                                                                      	 *) čo sa nehodí, prečiarknite           **) zamestnanci podľa poukazovacieho práva                   
	Príloha č.5

NÁVRH
na rozhodnutie o prebytočnosti – neupotrebiteľnosti* majetku štátu v správe 
Kancelárie  Národnej rady  Slovenskej  republiky

Označenie majetku a jeho identifikačné údaje:
Názov majetku: 

Inventárne číslo: 

Obstarávacia cena: 

Rok obstarania:

Technický stav:

Zdôvodnenie prebytočnosti – neupotrebiteľnosti *:

Bratislava:

Návrh na vyradenie majetku vypracoval: 
priezvisko/hospodár poslaneckého klubu/podpis

Predbežnú finančnú kontrolu z hľadiska hospodárnosti, efektívnosti, účinnosti a súladu s platnými predpismi vykonal a návrh schvaľuje: 
priezvisko/predseda poslaneckého klubu/podpis

* nehodiace prečiarknite

	Príloha č. 6

NÁVRH
na rozhodnutie na vyradenie z evidencie majetku štátu v správe 
Kancelárie Národnej rady Slovenskej republiky v zmysle zákona NR SR č.120/1993 Z.z.

Označenie majetku a jeho identifikačné údaje:

Inventárne číslo	Názov majetku	Obstarávacia cena	Dátum obstarania	Pridelené poslancovi	

Zdôvodnenie na vyradenie z evidencie:
	Pracovné technické pomôcky potrebné na výkon mandátu poslancov, zakúpené z finančných prostriedkov poslaneckých klubov a  prevzaté poslancami na osobných kartách na zverené predmety; po skončení volebného obdobia im zostávajú (§ 4 ods. 4 zákona NR SR č. 120/1993 Z. z.  o platových pomeroch niektorých ústavných činiteľov v znení neskorších predpisov; uznesenie NR SR č. 1179 z 8. júla 1998).

Bratislava:

Návrh na vyradenie majetku vypracoval: 
priezvisko/hospodár poslaneckého klubu/podpis

Predbežnú finančnú kontrolu z hľadiska hospodárnosti, efektívnosti, účinnosti a súladu s platnými predpismi vykonal a návrh schvaľuje: 
priezvisko/predseda poslaneckého klubu/podpis